Samsung zrejme chystá skoré uvedenie novinky Galaxy J1.
Doslova len pár hodín po oficiálnom predstavení kovového smartfónu Galaxy A7 sa objavili podrobnosti k ďalšej mobilnej novinke od Samsungu, ktorá by mohla byť čoskoro uvedená. Tentoraz ide o model mieriaci do low-endu: Samsung Galaxy J1.
Samsung Galaxy J1 má okrem iného ponúknuť 4,3-palcový displej s rozlíšením 480 x 800 pixelov, 64-bitový Marvell PXA1908 (štvorjadro, takt 1,2 GHz), 1 GB operačnej pamäte RAM a 4 GB vnútorného flash priestoru pre dáta. Ďalej má telefón ponúknuť batériu s kapacitou 1 850 mAh a rôzne varianty. K dispozícii bude verzia s LTE, 3G, pripravená na dve SIM a LTE ako aj dual SIM s 3G. Operačným systémom bude Android 4.4 KitKat.
zdroj: SamMobile.com
Napriek tomu, že má ísť o low-end, telefón ponúkne aj vybrané funkcie z oveľa drahších zariadení. Napríklad tu bude prítomný úsporný režim Ultra Power Saving mode, písal web Phonearena.com .